****

**Všeobecne záväzné nariadenie**

**obce Hankovce**

**č. 02/2020**

**o miestnej dani za psa chovaného na území obce Hankovce**

**Návrh vyvesený dňa: 09. 11. 2020**

**VZN schválené dňa: 10. 12. 2020**

**VZN vyvesené dňa: 11. 12. 2020**

**VZN nadobudlo účinnosť dňa: 01. 01. 2021**

 **Všeobecne záväzné nariadenie č. 02/2020**

**obce Hankovce**

**o miestnej dani za psa chovaného na území obce Hankovce**

Obecné zastupiteľstvo obce Hankovce na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 29 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnej dani za psa sú ustanovené v § 22 až § 29 zákona NR SR
č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“).

**§ 2**

**Základné ustanovenie**

Obec Hankovce ako správca dane (ďalej len „správca dane“) týmto VZN a za podmienok určených zákonom a týmto VZN zavádza s účinnosťou od 1. 1. 2021 miestnu daň za psa.

**§ 3**

**Predmet úpravy VZN**

Predmetom tohto VZN je určenie náležitosti miestnej dane za psa podľa splnomocňovacieho ustanovenia § 29 zákona správcom dane.

**§ 4**

**Vymedzenie predmetu dane**

Predmetom dane za psa je pes starší ako 6 mesiacov chovaný na území obce Hankovce

právnickou alebo fyzickou osobou.

**§ 5**

**Sadzby dane**

Sadzba dane je 5,00€ za jedného psa a kalendárny rok za psa.

**§ 6**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Hankovce č. 01/2009

**§ 7**

**Záverečné ustanovenie**

Na tomto VZN obce Hankovce sa uznieslo obecné zastupiteľstvo obce Hankovce dňa 10. 12. 2020 svojim uznesením č. 118/2020 a toto VZN nadobúda účinnosť **1. januára 2021**.

\_\_\_\_\_\_\_\_\_\_\_\_\_\_\_\_\_\_\_\_\_

 starosta